২৪ ঘণ্টার খবরের জের। অবশেষে নির্যাতিতার FIR নিল দমদম থানা। গতকাল RN গুহ রোডে এক যুবককে মারধরের প্রতিবাদ করেন ওই মহিলা। সশস্ত্র হামলাকারী তখন তাঁর শ্লীলতাহানি করে বলে অভিযোগ। মহিলার বাড়িতে ঢুকে ধর্ষণের হুমকিও দেওয়া হয়। দমদম থানায় অভিযোগ জানাতে যান মহিলা। কিন্তু, পুলিস FIR না লিখে GD লিখেই দায় সারে।
 ওয়েব ডেস্ক: ২৪ ঘণ্টার খবরের জের। অবশেষে নির্যাতিতার FIR নিল দমদম থানা। গতকাল RN গুহ রোডে এক যুবককে মারধরের প্রতিবাদ করেন ওই মহিলা। সশস্ত্র হামলাকারী তখন তাঁর শ্লীলতাহানি করে বলে অভিযোগ। মহিলার বাড়িতে ঢুকে ধর্ষণের হুমকিও দেওয়া হয়। দমদম থানায় অভিযোগ জানাতে যান মহিলা। কিন্তু, পুলিস FIR না লিখে GD লিখেই দায় সারে। দমদমের RN গুহ রোড। রবিবার রাতে স্বামী ও পাড়ার কয়েকজন বন্ধুর সঙ্গে ঠাকুর দেখতে বেরিয়ে ছিলেন মহিলা। আচমকাই বিশ্বজিত্‍ সেনগুপ্ত নামে এক যুবককে মারধর শুরু করে পাড়ারই কয়েকজন। রুখে দাঁড়ান তিনি। পাল্টা মহিলার ওপর চড়াও হয় দুষ্কৃতীরা। শুরু হয় অকথ্য ভাষায় গালি গালাজ। বাদ যায়নি শ্লীলতাহানির চেষ্টাও। এমনকি বাড়িতে চড়াও হয়ে সশস্ত্র দুষ্কৃতীরা তাঁকে ধর্ষণের হুমকি দেয়। রাতেই থানায় যান নির্যাতিতা। কিন্তু, অভিযোগ FIR নিতেই চায়নি পুলিস। সামান্য GD করে ছেড়ে দেওয়া তাঁকে। সকালে ২৪ ঘণ্টায় খবর সম্প্রচার শুরু হতেই নড়েচ়ডে বসে পুলিস। তড়িঘড়ি তাঁকে ডেকে শ্লীলতাহানির মামলা দায়ের করা হয়। শুরু হয়েছে তদন্ত।